תאונות הדרכים גובות מחיר יקר מהחברה הישראלית.
על פי נתוני עמותת אור ירוק המבוססים על נתוני הרשות הלאומית לבטיחות בדרכים, נכון ל- 5 בנובמבר, נהרגו בשנת 2017 בתאונות דרכים 318 בני אדם. עוד עולה מהנתונים כי מתוך כלל ההרוגים 103 משתייכים לחברה הערבית ו – 192 לחברה היהודית. בנוסף עולה כי מתחילת שנת 2017 התרחשו 279 תאונות דרכים קטלניות, בהן נהרג לפחות אדם אחד.
ביום "ישראל עוצרת" יפעלו מתנדבי עמותת אור ירוק במקומות עבודה וארגונים להעלאת המודעת לתאונות הדרכים. בנוסף, יתקיימו הרצאות ופינות זיכרון להרוגי תאונות הדרכים בכ-140 מוסדות של החינוך ההתיישבותי. בבית ספר התיכון דרור שבשרון יקיימו התלמידים, זו השנה הרביעית ברציפות מרוץ לזכרם של הרוגי תאונות הדרכים.
במסגרת אירועי "ישראל עוצרת", מפרסמת עמותת "אור ירוק", את נתוני הרוגי תאונות הדרכים ביישובים ובערים, משנת 1980 ועד חודש ספטמבר 2017 (הנתונים מבוססים על נתוני הלשכה המרכזית לסטטיסטיקה). על פי הנתונים, נהרגו בתקופה זו בערים וביישובים 6,845 בני אדם, כ- 20% מתוך סך ההרוגים בתאונות דרכים מאז קום המדינה.
ארז קיטה מנכ"ל עמותת אור ירוק״: משרד התחבורה והבטיחות בדרכים חייב לעשות חשבון נפש ובדק בית כללי כאשר זו השנה החמישית ברציפות שהם נכשלים בהשגת היעד של צמצום מספר ההרוגים מתאונות דרכים. בכל יום נהרג אדם בתאונת דרכים בישראל, עומסי התנועה בלתי נסבלים, התחבורה הציבורית כמו בעולם השלישי ואף אחד במשרד התחבורה לא לוקח אחריות אלא ההיפך, מטיל את כל האחריות למחדל על האזרחים. הגיע הזמן שבמשרד שאחראי על הבטיחות של כולנו יציבו את הצלת החיים בראש סדר העדיפויות״.
בפתח תקוה - 228 הרוגים.
באשדוד - 203 הרוגים.
בנתניה - 199 הרוגים.
ברמת גן - 181 הרוגים.
בחולון - 181 הרוגים.
בבת ים - 135 הרוגים.
בראשון לציון – 133 הרוגים.
באשקלון - 131 הרוגים.
בבני ברק - 104 הרוגים.
ברחובות - 103 הרוגים.
בהרצליה - 100 הרוגים.